་སྨན་གྱི་རྒྱལ་མོ་ཨོཾ་བཛྲ་ས་མཱ་ཛཿ
སྤྱན་འདྲེན་དེ་ཝི་ཀོ་ཊའི་དབྱངས་རོལ་འུར་ཕབ་ལ་སྒྲཾ། གྱི། གྱི། འུར་ལ། གྱི། གྱི། གྱི། གྱི།
མ་བྷྱོཿསུམ་ཅུ་རྩ་གསུམ་དགའ་ལྡན་ལྷ་ཡུལ་ནས། །ལྷ་རྣམས་འདུལ་མཛད་ལྷ་མོ་རེ་མ་ཏི། །ལྷ་མིན་ཕམ་བྱེད་དམག་དཔོན་རེ་མ་ཏི། །ལྷ་ཕྲུག་གསོ་བྱེད་ལྷ་མོ་མུ་རྫི་མ། །མཛེས་པའི་ཚུལ་སྟོན་ལྷ་མོ་དུང་སྐྱོང་མ།
གྱི་གྱི། གྱི ། འདིར་ལྷ་མོའི་སྤྱན་འདྲེན་ཚིག་རོལ་ཆེམ་བརྡུངས་མི་དགོས།
འདོད་དགུ་གཏེར་བའི་གནོད་སྦྱིན་རེ་མ་ཏི། །ལས་རྣམས་བྱེད་པའི་དམ་ཅན་རེ་མ་ཏི། །ཆོས་རྣམས་བཏོན་པའི་འཕགས་མ་རེ་མ་ཏི། །ས་བརྒྱད་གནོན་པའི་སེམས་མ་རེ་མ་ཏི། །བཅུག་པ་དགྲ་ཡི་མཚོན་ནས་སྤྱན་འདྲེན་ནོ། །བདུད་རྩི་སྨན་གྱི་མཚོན་ནས
༞
།ཕྱག་རྒྱ་བརྒྱ་ཡིས༞ །ཐལ་མོ་རྡ་ཡིས༞ །རྔ་གླིང་སྒྲ་ཡིས༞ །སྔོན་གྱི་དམ་བཅས་བཞིན་དུ་གཤེགས་སུ་གསོལ། །
ཚིག་རོལ་ཆེམ་བརྡུངས་གསུམ་བརྡེག་ལེན་བཅས་བྱ།
ས་མ་ཡ་ཛཿ ཛཿཧཱུྃ་བཾ་ཧོཿ སྣ་ཚོགས་ཆུ་སྐྱེས་
ཤླཽ་ཀ་གཅིག་རྒྱུན་བཞིན་ལ་ཡང་དག་དབྱངས་རོལ་ཆེམས་བརྡུང་གསུམ་བརྡེག་ལེན་བཅས།
ད་ལྟ་སྙིགས་མ་ལྔ་ཡིས་དུས། །ཤཱཀྱ་སེངྒེའི་བསྟན་པ་ལ། །སྐྱེ་བོ་དམངས་ལ་ཐུག་པའི་ཚེ། །སྲིའུ་བསོ་བ་ཞལ་བཞེས་པས། །པད་ཉི་ཟླ་བའི་གདན་ལ་བཞུགས། །ས་མ་ཡ་ཏིཥྛ་ལྷན། ཧོ་
ཡང་དག་མའི་དབྱངས་རོལ་བྱ།
ལྷ་རྣམས་རྒྱལ་བ་བྱེད་པ་ཡི། །ལྷ་མོ་ཁྱེད་ལ་ཕྱག་འཚལ་ལོ། །ལྷ་ཕྲུག་མང་པོ་བསོ་མཛད་པའི། །བུ་རྫི་མ་ལ་ཕྱག་འཚལ་ལོ། །སྣ་ཚོགས་སྲིའུ་གསོལ་མཛད་པའི། །ཆགས་བྱེད་མ་ལ་ཕྱག་མཚལ་ལོ། །
ཆེམ་བརྡུངས་སྒྲམ་
ཨ་ཏི་པུ་ཧོ། པྲ་ཏིཙྪ་ཧོཿ ལྷ་མིའི་བཏུང་བ་རོ་བཅུད་
སོགས་རྒྱུན་བཞིན་མདོས་དཀྱིལ་ན་ཡོད་པའི་གཏོར་མ་རྣམས་ལྷ་མོའི་འབྲུ་སྔགས་ལ།
ཨ་ཀ་རོ་
བདུན་གྱིས་བསྔོས།
དེ་ཝི་ས་པ་རི་ཝ་ར་ཨ་
སོགས་མཐར་འབྲུ་གསུམ་སྦྱར་ལ།
དཔལ་ལྡན་ལྷ་མོ་འདོད་པ་ཁམས་ཀྱི་དབང་ཕྱུག་མ། བུ་རྫི་སྨན་གྱི་རྒྱལ་མོ་བསྐང་རྫས་ཀྱི་མཆོད་གཏོར་རྒྱ་ཆེན་པོ་བཞེས་ལ་སངས་རྒྱས་ཀྱི་བསྟན་པ་བསྲུང་། དཀོན་མཆོག་གི་དབུ་འཕང་བསྟོད། དགེ་འདུན་གྱི་སྡེ་སྐྱོངས། ཁྱད་པར་དུ་ཡང་རྣལ་འབྱོར་པ་བདག་ཅག་དཔོན་སློབ་ཡོན་མཆོད་གྲོགས་མཆེད་འཁོར་དང་བཅས་པས་འགལ་རྐྱེན་ཕྱི་ནང་གསང་གསུམ་གྱི་བར་ཆད་ཐམས་ཅད་བསྲུང་། མཐུན་རྐྱེན་ཚེ་དང་བསོད་ནམས་དཔལ་དང་འབྱོར་པ། འཁོར་དང་ལོངས་སྤྱོད་སྙན་གྲགས་ལེགས་པའི་ཡོན་ཏན་ཐམས་ཅད་གོང་ནས་གོང་དུ་འཕེལ་ཞིང་རྒྱས་པ་དང་། མདོར་ན་བསམ་པའི་དོན་ཐམས་ཅད་ཆོས་དང་མཐུན་པའི་སྒོ་ནས་ཡིད་བཞིན་དུ་འགྲུབ་ཅིང་། ཁྱད་པར་སྦྱིན་པའི་བདག་པོའི་རིགས་བརྒྱུད་དར་ཞིང་རྒྱས་པའི་འཕྲིན་ལས་དང་སྡོང་གྲོགས་རྒྱ་ཆེན་པོ་མཛད་དུ་གསོལ།
ལྷ་མོའི་དགོས་བསྐངས་དབྱངས་མཚན་ཐོག
གཞན་ཡང་མ་
རོལ་མོ་དང་བཅས་བདུན། མགོན་པོ་སྐུ་ཡོད་ཀྱི་དབྱངས།
ཧོ་ཕྱི་ཡི་མཆོད་པ་འབུལ་བ་ནི། །མི་ཟད་འབུལ་ལོ་བཞེས་སུ་གསོལ། །སྤོས་དྲི་མར་མེ་མེ་ཏོག་དང་། །ཞལ་ཟས་སིལ་སྙན་ལ་སོགས་པ། །མི་ཟད་འབུལ་ལོ་བཞེས་སུ་གསོལ།
ཆེམ་བརྡུང་སྦྲཾ་།
ཨོཾ་བཛྲ་པུཥྤེ། དྷུ་པེ། ཨ་ལོ་ཀེ གནྡྷེ། ནཻ་ཝི་དྱེ། ཤཔྟ་ཧཱུྃ།
གུ་ལས།
བྷྱོཿམཁའ་སྤྱོད་སྐུ་ལུས་ནམ་མཁའི་མཐའ་དང་མཉམ། །ཚངས་པའི་སྲས་མོ་དུང་གི་ཐོར་གཙུག་ཅན། །ས་བརྒྱད་མནན་ནས་ལེགས་ཉེས་བཏགས་ཡང་འཛིན། །མ་ཁྱོད་སྐུ་མདོག་དཀར་ལ་འཚེར་བ་ནི། །ཉོན་མོངས་དྲི་མའི་སྐྱོན་གྱི་མ་གོས་པ། །སྐུ་ལ་པཉྩ་ལི་ཀ་གསོལ་བ་ནི། །ལྷ་ཕྲུག་ཐམས་ཅད་དབང་དུ་བསྡུས་པའི་རྟགས། །དབུ་ལ་རིན་ཆེན་པྲོག་ཞུ་གསོལ་བ་ནི། །རིན་ཆེན་བང་མཛོད་ལག་ན་དབང་མཛད་རྟགས། །དབུ་སྐྲ་ཁམ་ནག་གྱེན་ལ་འཁྱིལ་བ་ནི། །ཡུམ་གྱི་མཁའ་ལ་སྤྲུལ་པ་འགྱེར་པའི་རྟགས། །ཕྱག་གཡས་བདུད་རྩིའི་བུམ་པ་བསྣམས་པ་ནི། །རྣལ་འབྱོར་པ་ཡིས་སྲིའུ་བསོ་པའི་ལས། །ཚེ་ཡིས་དངོས་གྲུབ་མ་ལུས་གཏེར་བའི་རྟགས། །ཕྱག་གཡོན་རིན་ཆེན་བསྣམས་པ་ནི། །ནོར་རྫས་གཏེར་གྱིས་ཆར་ཆེན་འབེབས་པའི་རྟགས། །མཆན་ཁུང་ནེའུ་ལེས་རྐྱལ་བ་བསྣམས་པ་ནི། །རྣལ་འབྱོར་བདག་གི་རེ་འདོད་བསྐང་བའི་རྟགས། །ཞབས་ལ་དན་གྱི་ལྕགས་སྒྲོགས་ཁྲོལ་བ་ནི། །ཐབས་དང་ཤེས་རབ་ཟུང་དུ་འབྲེལ་བའི་རྟགས། །སྙན་གཡས་གསེར་གྱི་སེངྒེ་འཕྱོ་བ་ནི། །སྨན་མོ་ཐམས་ཅད་ཟིལ་གྱི་གནོན་པའི་རྟགས། །གཡོན་ན་སྦྲུལ་གྱི་གདེངས་ཀ་འཕྱོ་བ་ནི། །ཞེ་སྡང་མ་སྤང་དབྱིངས་སུ་དག་པའི་རྟགས། །སྙན་ཆ་གསེར་གྱི་དྲིལ་ཆུ་དགྲོལ་བ་ནི། །སངས་རྒྱས་ཀུན་ལ་བསྙེན་བསྐུར་བྱེད་པའི་རྟགས། །ལྟེ་བའི་ཁུང་ནས་ཉི་ཟླ་ཆར་བ་ནི། །སྡུག་བསྔལ་རྒྱ་མཚོ་ཐམས་ཅད་སྐེམ་པའི་རྟགས། །སྤྱི་བོའི་གཙུག་ཏུ་ཟླ་བ་འཆར་བ་ནི། །དུས་གསུམ་མ་ལུས་མུན་པ་སེལ་བའི་རྟགས། །སྤྱན་རྩ་དམར་པོ་ཕྱོགས་བཅུར་གཟིགས་པ་ནི། །སྲིད་གསུམ་རྣལ་འབྱོར་བྱ་ར་བྱེད་པའི་རྟགས། །ནུ་མ་གཡོན་པ་བདུད་རྩིའི་ཆུ་རྒྱུན་གྱི། །ལྷ་ཕྲུག་ཐམས་ཅད་གསོ་ན་མཛད་པའི་རྟགས། །ད་ལྟར་རྣལ་འབྱོར་ཀུན་གྱི་སྲིའུ་གསོ། །སྟེང་གི་ལྷ་རྣམས་ཁྱེད་ཀྱིས་འདུལ། །འོག་གི་ཀླུ་རྣམས་ཁྱེད་ཀྱིས་འདུལ། །བར་ཀྱི་ལྷ་སྲིན་སྡེ་བརྒྱད་ཁྱེད་ཀྱི་འདུལ། །རྣལ་འབྱོར་ཆུང་སྲི་ཐལ་བའི་རྡུལ་དུ་རློག །བསྐང་ངོ་དམ་རྫས་མདོས་ཀྱི་བསྐང་། །ལྷ་མོ་ཁྱེད་ཀྱི་ཐུགས་དམ་བསྐང་། །དེངས་འདིར་བུ་རྟ་གཉིས་པོ་ཁྱེད་ལ་གདམས། །བདག་གི་བཀའ་ཉན་མ་བུ་མ་བྲལ་ཞིང་། །སྲོག་རྟ་གཉིས་པོ་དམ་ཅན་ཁྱེད་ལ་བཅོལ། །རྟ་ཡི་འོག་ཏུ་བུ་འདི་མ་བསད་གཅིག །ལྷ་སྲིན་སྡེ་བརྒྱད་ལག་ནས་ཚེ་དཔལ་སྲིད་འཕྲོག་ལ། །བུ་ཆུང་འདི་ལ་ཚེ་དཔལ་གཟི་བརྗིད་བསྐྱེད། །
འདི་ལ་ཚིག་རོལ། སྨོན་ལམ་འདེབས་པ་ནི། ཧཱུྃ་མཛད་དམར་དབྱངས་རོལ།
རྣལ་འབྱོར་བདག་གི་ལྷ་མོ་ཁྱོད་བསྒྲུབ་པའི། །ལྷ་མོ་ཁྱོད་ཀྱི་བྱིན་རླབས་ཀྱི། །བགེགས་རྣམས་ཐམས་ཅད་མེད་པར་མཛོད།
བསྡུས་ལ།
རྟ་དང་བ་གླང་ནོར་དང་འབྲུ། །མི་ནོར་ཟས་དང་གཉེན་བཤེས་རྣམས། །ནད་མེད་བདེ་ཞིང་དར་བ་ཤོག །མི་ནོར་ཟས་དང་གཉེན་བཤེས་རྣམས། །ནད་དང་མུ་གེ་ཀུན་བྲལ་ནས། །འགྲོ་བ་ཐམས་ཅད་བདེ་བ་ཤོག །ལྷ་མོ་ཁྱེད་ཀྱི་བྱིན་རླབས་ཀྱིས། །བདག་ཅག་འཁོར་དུ་གཏོགས་པ་ལ། །ལོངས་སྤྱོད་རྣམ་གཉིས་རྫོགས་པ་ཤོག །བདག་ཀྱང་དུས་འདིར་ཚེ་རིང་ཞིང་། །སངས་རྒྱས་བསྟན་པ་བསྲུང་བ་ལ། །མཐུ་དང་རྫུ་འཕྲུལ་ལྡན་པ་ཤོག །ལོག་པར་ལྟ་བའི་མི་རྣམས་ནི། །བདུན་བརྒྱུད་རྩད་ནས་གཅོད་པར་ཤོག །
འུར།
འདིར་ཚིག་གི་རོལ་མོ་ཆེམས་བརྡུང་བྱ། གསུམ་བརྡེག་ལེན་བཅས་བྱས་ལ་བཞག་གོ མ་བྷྱོ་ས་མ་ཡ་བྷྱོ་བྷྱོ། ནག་མོ་ཤ་ནི་རྩ་པ་ཡ་ལྷ་མོ་ཡ་མ་དུ་ཧྲཱིཾ། ས་གཱ་རུ་མ་ཛཿཛཿ
ཅེས་དུས་རྟག་ཏུ་བཟླས།
རྡོ་རྗེ་འཛིན་པའི་བཀའ་དང་བསྟན་པ་རིན་པོ་ཆེ་ལ་དགོངས་ཏེ་ཁྱེད་རྣམས་ཀྱི་དགེས་ཤིང་མོས་པའི་ཐབས་ཀྱི་བཞེས་ལ་རྣལ་འབྱོར་པ་བདག་ཅག་དཔོན་སློབ་ཡོན་མཆོད་འཁོར་དང་བཅས་པ་ཐམས་ཅད་ལ་ནད་དང་གནོད་པ་ཐམས་ཅད་ཞི་བར་མཛོད། ཚེ་དང་བསོད་ནམས་དང་དཔལ་འབྱོར་ཐམས་ཅད་རྒྱས་པར་སྤེལ། དབང་ཕྱུག་དང་ནུས་མཐུ་བསྐྱེད། སྙན་པ་དང་གྲགས་པ་སྒྲུབ། གྲགས་པའི་འགྲོ་བ་ཕོ་མོ་ཐམས་ཅད་དབང་དུ་བསྡུས། གནོད་བྱེད་དགྲ་བགེགས་ཐལ་བ་རྡུལ་དུ་རློག་ཅིག གཞན་ཡང་བདག་ཅག་རྣམས་ཀྱི་རྒྱག་ཆོད་ཀྱི་མ་དང་། བློ་ལྷག་གི་ཕ་མཛོད་ཅིག རྒྱབ་ཀྱི་སློག་པ་དང་མདུན་གྱི་མཁར་བ་མཛོད་ཅིག ཉིན་གསུམ་གྱི་བྱ་ར་དང་། མཚན་གསུམ་གྱི་མེལ་ཚེ་མཛོད་ཅིག ཡོ་ན་སྲོངས། འགྱེལ་ན་སློངས། ཆད་ན་མཐུད་ཅིག རལ་ན་ཚེམས་ཤིག གཏོར་ན་ཚོལ་ལ། བརྗེད་ན་བསྐུལ་ཅིག མགོ་གང་གི་ཡར་ལ་སྟོད་ཅིག དཀྱུས་གང་གི་མར་ལ་བསྲུང་ཅིག གཞན་ཡང་ལེགས་པར་བརྒྱ་དང་སྤྲོད་ལ། ཉེས་པ་སྟོང་དང་བསྣོལ་ཅིག བསམ་པ་ཡིད་བཞིན་དུ་སྒྲུབ་པ་ལ། རེ་བ་རྒྱ་མཚོ་ལྟར་བུར་སྐོངས་ཤིག མཐུན་པའི་དངོས་གྲུབ་སྩོལ་ལ་མི་མཐུན་པའི་ཕྱོགས་ཐམས་ཅད་བཟློག་ཅིག གནོད་པའི་དགྲ་བགེགས་བཟློག་པའི་བརྟེན་མདོས་འདི་ལ་བརྟན་པར་བཞུགས་ཏེ། དགྲ་དཔུང་ཆོམ་ལ་བགེགས་དཔུང་ཐམས་ཅད་ཤིགས། དམག་དཔུང་བསྐྱེད་ལ་རུ་མཚོན་ཕྱོར་ཅིག སངས་རྒྱས་ཀྱི་བསྟན་པ་བསྲུང་ཅིག དཀོན་མཆོག་གི་དབུ་འཕངས་ཆེན་པོ་བསྟོད་ཅིག གཞན་ཡང་སྤྲོ་ལ་དར་འཕྱོར་ལ། ཁྲོམ་ལ་དུང་བུས་ཅིག གཏམ་ངན་རྒྱུན་ཆོད་ལ། སྙན་གྲགས་འཇིག་རྟེན་དུ་སྒྲོགས་ཤིག དམ་པའི་ཆོས་མི་ནུབ་པའི་རྒྱལ་མཚན་ནམ་མཁར་འཕྱོར་ལ། མཐོ་རིས་དང་ཐར་པ་དང་བྱང་ཆུབ་བསྒྲུབ་པའི་གྲོགས་མཛོད་ཅིག སྐྱབས་དང་དཔུང་གཉེན་དང་རྟེན་དང་གླིང་མཛོད་ཅིག བདག་ཅག་གི་ཇི་ལྟར་བསྒོ་བ་བཞིན་བཅོལ་བའི་འཕྲིན་ལས་ཐམས་ཅད་མྱུར་དུ་བསྒྲུབ་ཤིག
ཤྭ་རིང་དབྱངས་རོལ།
བྷྱོཿཆོས་དབྱིངས་ཤེས་རབ་ཕ་རོལ་ཕྱིན། །མ་གཅིག་ལྷ་མོ་བུ་རྫི་མ། །རྩ་བརྒྱུད་བླ་མའི་མངའ་གསོལ་བས།
འདིར་རོལ་མོ།
།བྱིན་རླབས་སྤྲིན་ཕུང་ཐིབ་སེ་ཐིབས། །
འདི་ནས་རྡུང་།
ཡིད་དམ་རྒྱ་མཚོའི་མངའ་གསོལ་ན། །གྲུབ་གཉིས་གཟིམ་ཆར་ཐུ་ལུ་ལུ། །སངས་རྒྱས་རྣམས་ཀྱི་མངའ་གསོལ་བས། །ཡེ་ཤེས་རྒྱ་མཚོ་ཁྱི་ལི་ལི། །དམ་པའི་ཆོས་ལ་མངའ༞ །ཡིད་བཞིན་ནོར་བུ་མེ་རེ་རེ། །འཕགས་པའི་དགེ་འདུན༞ །འཕྲིན་ལས་གཟི་འོད་སལ་ལ་ལ། །དམ་ཅན་རྒྱ་མཚོའི༞ །དྲག་ཤུལ་སྣང་བ་ཚེ་རེ་རེ། །ནོར་ལྷ་རྣམས་ཀྱི༞ །ཕྱག་གཡས་བང་མཛོད་ཁྲིག་སེ་ཁྲིག །གཏེར་བདག་རྣམས་ཀྱི༞ །ཕུན་ཚོགས་འདོད་དགུ་ཉི་ལི་ལི། །གསང་བ་ཆེན་པོའི་གནས་མཆོག་འདིར། །ཤ་ཁྲག་གཏོར་མ་རི་ལྟར་སྤུང་། །ཛ་གད་བདུད་རྩིའི་མཚོ་ལྟར་འཁྱིལ། །དྲི་བསུང་ངད་པ་སྤྲིན་ལྟར་འཐིབ། །འདོད་དགུ་སྣ་ཚོགས་ཆར་ལྟར་བབས། །ཏིང་འཛིན་སྔགས་ཀྱི་བྱིན་རླབས་ནས། །སྔ་བཅོལ་གཏང་རག་འདི་འབུལ་ལོ། །ད་བཅོལ་ཞུ་སྐྱེམས་འདི་འབུལ་ལོ། །བཞེས་ཤིག་རོལ་ཅིག་དགོངས་པར་མཛོད། །མཆོད་ནི་དམ་རྫས་གཏོར་མའི་མཆོད། །གསོལ་ནི་སྤྱན་གཟིགས་མཆོད་པའི་གསོལ། །རྟེན་ནི་བརྟེན་མདོས་དག་ལ་རྟེན། །འབོད་ནི་དུང་ཆེན་གླིང་བུས་འབོད། །བསྐང་ནི་མཐུན་པའི་རྫས་ཀྱི་བསྐངས། །སྦད་དོ་སྡེ་བྱེད་དགྲ་ལ་རྦད། །བསྐུལ་ལོ་དྲག་པོའི་ལས་ལ་བསྐུལ། །ཆོས་སོ་དཔའ་བོའི་དམག་ལ་ཆོས། །རྟེན་ནོ་བུ་རྫིས་རྒྱངས་མ་རིང་། །བསྐུལ་ལོ་བུ་རྫི་ཕྲག་མ་དོག །གཡབ་བོ་བུ་རྫི་སྤྱན་མ་རྟུལ། །འབོད་དོ་བུ་རྫི་སྙན་མ་སྲ། །གསོལ་ལོ་བུ་རྫི་ཐུགས་མ་རིང་། །བསྟོད་དོ་བུ་རྫི་ཐུགས་མ་ཆུང་། །བསྐུལ་ལོ་བུ་རྫི་རྩལ་མ་ཞན། །དམ་ཅན་བསྲུང་མ་རྒྱ་མཚོའི་ཚོགས། །དམ་བཅས་ཞལ་བཞེས་མཛད་པ་རྣམས། །མཐུ་དང་ལྡན་པ་མངའ་གསོལ་ལོ། །སངས་རྒྱས་བསྟན་པ་བུ་བཞིན་སྐྱོངས། །རྩལ་དང་ལྡན་པ༞ །བསྟན་འཛིན་སྐྱེས་བུ་དབུ་འཕང་བསྟོད། །ཤ་ལ་སྲེད་པ༞ །དགྲ་བོའི་ཤ་ལ་ཧབ་སེ་ཧབ། །ཁྲག་ལ་རྔམས་པ༞ །དགྲ་བོའི་ཁྲག་ལ་ཧུབ་སེ་ཧུབ། །སྲོག་ལ་དབང་བ༞ །དགྲ་སྲོག་ད་ལྟར་ཆོད་ལ་ཤོག །དམག་དཔོན་ཆེན་པོ༞ །སྡེ་བརྒྱད་དམག་དཔོན་དགྲ་ལ་དྲོངས། །བསྟན་སྲུང་ཆེན་པོ༞ །བསྟན་ལ་གནོད་བྱེད་རྡུལ་དུ་རློག །ཆོས་སྐྱོངས་ཆེན་པོ༞ །ཆོས་འཁོར་དར་ཞིང་རྒྱས་པར་མཛོད། །རིག་འཛིན་བསྲུང་མ༞ །གསང་སྔགས་མཐུ་དང་ནུས་པ་སྐྱེད། །རྣལ་འབྱོར་དགྲ་ལྷ༞ །བཅོལ་བའི་ལས་རྣམས་མྱུར་དུ་སྒྲུབ། །ཞི་བས་ལས་ལ༞ །ནད་གདོན་བར་གཅོད་ཞི་བ་མཛོད། །རྒྱས་པའི་ལས་ལ༞ །ཚེ་དང་བསོད་ནམས་རྒྱས་པ་སྤེལ། །དབང་གི་ལས་ལ༞ །ཁམས་གསུམ་མ་ལུས་འདུལ་བ་མཛོད། །དྲག་པོའི་ལས་ལ༞ །བསྟན་ལ་གནོད་ཅིང་སྡང་བ་དང་། །བླ་མ་བརྙས་ཤིང་སེམས་ཅན་འཚེ། །བསྒྲལ་བའི་ཞིང་བཅུ་གྱུར་པ་ཡི། །དགྲ་བོ་དམ་ཉམས་ལས་ངན་འདི། །ད་ལྟ་བསྒྲལ་བའི་དུས་ལ་བབས། །དྲག་པོའི་མཚོན་ཆ་ཆར་ལྟར་ཕོབས། །འཇིགས་པའི་ང་རོ་འབྲུག་ལྟར་སྒྲོག །ཤ་ཁྲག་རུས་པའི་ཚོགས་སུ་རོལ། །དོན་སྙིང་རྣམས་ལྔ་ཞལ་དུ་གསོལ། །ཡན་ལག་མགོ་ཆོད་རྒྱན་དུ་གྱིས། །སྐྱོབས་པའི་ལྷ་དང་མྱུར་དུ་ཕྱེ། །སྔོན་ཚེ་རྒྱལ་བའི་བཀའ་མ་བཅག །བླ་མ་བརྒྱུད་པའི་དམ་མ་གཡེལ། །རྣལ་འབྱོར་བདག་གི་ངག་མ་བཅག །དུས་ལ་བབས་སོ་བསྲུང་མའི་ཚོགས། །ཁམས་གསུམ་དགྲ་བོས་སྲོག་དབུགས་ལ། །དབང་ཞིང་རྔམ་པའི་མངའ་གསོལ་ལོ། །དགྲ་ལ་རྦད་དོ་མཐུ་མ་ཆུང་། །བགེགས་ལ་བསྐུལ་རོ་རྩལ་མ་ཞན། །བདག་གིས་འཁོ